
	讘讗讞专讜谞讛 讗讬谉 讘专讗砖讜谞讛 诇讗. 驻讬' 讘专讗砖讜谞讛 讘诇讗 讗讞专讜谞讛 诇讗 讻讙讜谉 讚诇讬转 诇讬讛 讗诇讗 讻讝讬转 诪爪讛 讜转讜 诇讗 讚讟讜讘 诇讗讜讻诇讜 注诇 讛砖讜讘注 讜诇讛讬讜转 讟注诐 诪爪讛 讘驻讬讜 讗讘诇 讜讚讗讬 讗讬 讗讬转 诇讬讛 诪爪讛 诇讻诇 住注讜讚转讜 讟讜讘 诇讜 诇讗讻讜诇 诪爪讛 讘转讞诇讛 诇转讬讗讘讜谉 讜诇讘专讱 注诇讬讛 讜讗讞''讻 讘讙诪专 住注讜讚转讜 讬讗讻诇 讻讝讬转 诪爪讛 讜讬讛讬讛 讟注诐 诪爪讛 讘驻讬讜 讜注讬拽专 诪爪讜讛 注诇 讛专讗砖讜谞讛 砖讛讬讗 讘讗讛 诇转讬讗讘讜谉 讜讙诐 讬讛讗 诇讘住讜祝 讟注诐 诪爪讛 讘驻讬讜 讘讗讜转讜 讻讝讬转 讗讞专讜谉 讜讗驻讬诇讜 讗诐 注讬拽专 诪爪讜讛 讘讗讞专讜谞讛 讗讬谉 讝讛 转讬诪讛 讗诐 讗谞讜 诪讘专讻讬谉 注诇 讛专讗砖讜谞讛 讻讚讬 诇驻讟讜专 讛诪爪讛 砖诇 讗讞专讜谞讛 砖讛专讬 讗讬谉 诇讘专讱 注诇 讛讗讞专讜谞讛 诪砖讜诐 砖诇讗讞专 砖诪讬诇讗 讻专讬住讜 讛讜讗 讗讘诇 讬讻讜诇 讛讜讗 诇讘专讱 注诇 讛专讗砖讜谞讛 讜转讬驻讟专 讛讗讞专讜谞讛 砖讛讬讗 注讬拽专 讛诪爪讜讛 讻讚驻专讬砖讬转 诇注讬诇 诇专讘 讞住讚讗 讙讘讬 转专讬 讟讬讘讜诇讬 讚诪专讜专 讜讻谉 爪''诇 诇讛诇诇 砖讛讬讛 讻讜专讱 诪爪讛 讜驻住讞 讘住讜祝 讛住注讜讚讛 讜讛讻讬 讛讜讬 讗讻讬诇 诪爪讛 讚讗讜专讬讬转讗 讗诐 讻谉 讘转讞诇转 住注讜讚讛 讛讬讛 诪讘专讱 注诇 讛诪爪讛 讜讗讜讻诇 讚诪讜注诇转 讗讜转讛 讘专讻讛 诇讘专讻转 诪爪讛 注诐 讛驻住讞 砖讘住讜祝 讜诪讬讛讜 诇讛讛讬讗 驻讬专讜砖' 讚诇注讬诇 讚诇专讘 讞住讚讗 讘注讬 诇讞讝专 注诇 砖讗专 讬专拽讜转 诇讟讬讘讜诇 专讗砖讜谉 讻讚讬 砖讬讘专讱 注诇 讛诪专讜专 讘讟讬讘讜诇 砖谞讬 讗''讻 讛''谞 讬讞讝专 讻诪讜 讻谉 注诇 讛住讜驻讙谞讬谉 诇讗讻讜诇 讘转讞诇讛 讻讚讬 砖讬讘专讱 注诇 讗讻讬诇转 诪爪讛 诇讘住讜祝 诪讬讛讜 诇驻讬' 讗讞专 砖讙诐 诇专讘 讞住讚讗 讗讬谉 爪专讬讱 诇讞讝专 注诇 砖讗专 讬专拽讜转 讗诇讗 诪讘专讱 注诇 讛诪专讜专 讘讟讬讘讜诇 专讗砖讜谉 讜讘讗讜转讛 讘专讻讛 讬爪讗 讘讟讬讘讜诇 砖谞讬 讛''谞 讬讘专讱 注诇 诪爪讛 讚诪转讞诇讛 讜讬爪讗 讘砖诇 诪爪讜转 诪爪讛 砖诇讘住讜祝: 诪驻讟讬专讬谉 讗讞专 诪爪讛 讗驻讬拽讜诪谉. 讜讗''转 讗讞专 讛驻住讞 诪讗讬 讟注诪讗 讗讬谉 诪驻讟讬专讬谉 讛讗 谞驻讬砖 讟注诪讬讛 讟驻讬 诪诪爪讛 讬砖 诇讜诪专 讻讚诪驻专砖 讘讬专讜砖诇诪讬 讚诪砖讜诐 讛讻讬 谞讗讻诇 注诇 讛砖讜讘注 砖诇讗 讬讘讗 诇讬讚讬 砖讘讬专转 注爪诐 讜讻转讬讘 (砖诪讜转 讬讘) 讜注爪诐 诇讗 转砖讘专讜 讘讜 讜诪砖''讛 讗讬谉 讗讜讻诇讬谉 砖讜诐 讚讘专 讜讗''转 讛讗 讘诪谞讞讛 谞诪讬 讗诪专讬' 讘转诪讜专讛 (讚祝 讻讙.) 讜讘诪谞讞讜转 (讚祝 讻讗:) 讚谞讗讻诇转 注诇 讛砖讜讘注 讜诇讬讻讗 诇诪讬诪专 讛讗讬 讟注诪讗 讬''诇 讚讛转诐 讛''讟 砖诇讗 讬爪讗 诪砖诇讞谉 专讘讜 专注讘 讗讘诇 讘诪爪讛 诇讗 砖讬讬讱 讛讗讬 讟注诪讗 讚诇讗讜 诪砖诇讞谉 专讘讜 讛讜讬讗 讻讜诇讬 讛讗讬 讜讞讙讬讙讛 讛讘讗讛 注诐 讛驻住讞 讗注''讙 讚讗讬讻讗 诇诪''讚 讚讗讬转 讘讛 诪砖讜诐 砖讘讬专转 注爪诐 讜讗驻''讛 讗讬谞讛 谞讗讻诇转 注诇 讛砖讜讘注 讛讬讬谞讜 诪砖讜诐 讚驻住讞 讘谉 砖谞转讜 讛讜讗 讜专讻讬讱 讜讞讬讬砖讬谞谉 诇砖讘讬专转 注爪诐 讗讘诇 讞讙讬讙讛 诇讗 讜诪讗谉 讚讗诪专 讗讬谉 诪驻讟讬专讬谉 讗讞专 诪爪讛 讜驻住讞 讗诐 讻谉 诇讗 住''诇 讻讟注诐 讛讬专讜砖诇诪讬 讗诇讗 住讘专 讚讘注讬谞谉 砖讬讛讗 讟注诐 诪爪讛 讜驻住讞 讘驻讬讜: 讻诇 讘谉 谞讻专 诇讗 讬讗讻诇 讘讜 讘讜 讗讬谞讜 讗讜讻诇. 讗讬谉 诇驻专砖 讘讜 讗讬谞讜 讞讬讬讘 诇讗讻讜诇 讚讛讗 讜讚讗讬 讞讬讬讘 诇讗讻讜诇 讚讛讗 讞讬讬讘 讘讻诇 讛诪爪讜转 讗诇讗 砖讗讬谞讜 专讜爪讛 讜谞专讗讛 诇驻专砖 讚诪讬讬专讬 讘讬砖专讗诇 诪讜诪专 讘砖注转 砖讞讬讟讛 讜讞讝专 讜注砖讛 转砖讜讘讛 讜拽讗诪专 讗祝 注诇 讙讘 讚讬砖专讗诇 诪注诇讬讗 讛讜讗 讻讬讜谉 砖诇讗 谞诪谞讛 注诇讬讜 讘砖注转 砖讞讬讟讛 砖讜讘 讗讬谞讜 讗讜讻诇 讘讜 讗讘诇 讗讜讻诇 讛讜讗 讘诪爪讛 讜讘诪专讜专 讜注专诇 讛讬讬谞讜 砖诪转讜 讗讞讬讜 诪讞诪转 诪讬诇讛 讜讞讬讬讘 讘讻诇 讛诪爪讜转 讜诪拽讬讬诐 讻讜诇谉 讗诇讗 砖讗讬谞讜 讘驻住讞 讜讘驻专拽 诪讬 砖讛讬讛 讟诪讗 (诇注讬诇 讚祝 爪讜.) 讙专住 转专讜讬讬讛讜 讻诇 注专诇 诇讗 讬讗讻诇 讘讜 讻诇 讘谉 谞讻专 诇讗 讬讗讻诇 讘讜 诇诪讛 诇讬 讜诪砖谞讬 爪专讬讻讬 讚讗讬 讗转诪专 注专诇 诪砖讜诐 讚诪讗讬住 讻讜' 诇讻讗讜专讛 诪砖诪注 讚讗讬爪讟专讬讱 讙讜驻讬讛 讚拽专讗 讜诇讗 谞讛讬专讗 讚诇诪讛 诇讬 爪专讬讻讜转讗 讗驻讬诇讜 讚诪讜 诇讛讚讚讬 诇讙诪专讬 讜讻讬 诪讝讛讬专讬谉 诪谉 讛讚讬谉 驻砖讬讟讗 讚转专讜讬讬讛讜 爪专讬讻讬 诇诪讻转讘 讗诇讗 讗讚讬讜拽讗 讚拽专讗讬 拽讗讬 讚讚讬讬拽讬谞谉 讘讜 讛讜讗 讚讗讬谞讜 讗讜讻诇 讗讘诇 讗讜讻诇 讛讜讗 讘诪爪讛 讜讘诪专讜专 拽讬讬诪讗 讛讱 爪专讬讻讜转讗 讜讛讻讬 诪讬驻专砖讗 讛转诐 爪专讬讻讗 讚讗讬 讗砖诪注讬谞谉 讻诇讜诪专 转专讜讬讬讛讜 爪专讬讻讬 诇讚讬讜拽讗 讚拽专讗 讗讘诇 讗讜讻诇 讛讜讗 讘诪爪讛 讜讘诪专讜专 讚讗讬 讗砖诪注讬谞谉 注专诇 诪砖讜诐 讚诇讘讜 诇砖诪讬诐 讗讘诇 讘谉 谞讻专 讗讬诪讗 诇讗 讜讗讬 讗砖诪注讬谞谉 讘谉 谞讻专 诪砖讜诐 讚诇讗 诪讗讬住 讗讘诇 注专诇 讗讬诪讗 诇讗 讜讗祝 注诇 讙讘 讚讙诪专讗 诇讗 拽讗诪专 讛讻讬 诇讬讻讗 诇诪讬讞砖 砖诇讗 讘讗 诇讛砖诪讬注谞讜 讗诇讗 砖讞诇讜拽讬诐 讝讛 诪讝讛 讜讛讜讬 讻讗讬诇讜 爪专讬讻讬 诇讙讜驻讬讬讛讜 讜讚讻讜讜转讛 讗砖讻讞谉 讘驻''拽 讚讘''拽 (讚祝 讙.) 讙讘讬 讜砖诇讞 讚诪砖诪注 砖谉 讜诪砖诪注 专讙诇 讻讜': (砖讬讬讱 诇注讬诇) 专讘 讗讞讗 讘专 讬注拽讘 讗诪专 讗讞讚 讝讛 讜讗讞讚 讝讛 诪讚专讘谞谉. 爪''注 讘讛讛讬讗 住讜讙讬讗 讚驻专拽 讻诇 砖注讛 (诇注讬诇 讚祝 讻讞:) 讚诪砖诪注 讘讬谉 诇专' 讬讛讜讚讛 讘讬谉 诇专''砖 住讘讬专讗 诇讛讜 讚讛讜讬 讚讗讜专讬讬转讗 诪专 谞驻拽讗 诇谉 诪注诇讬讜 诪讚讻转讬讘 砖讘注转 讬诪讬诐 转讗讻诇 注诇讬讜 诪爪讜转 讚注诇讬讜 诪讬讜转专 诇讜诪专 讚注诇讬讜 砖诇 驻住讞 讛讜讗 讞讬讬讘 诇讗讻讜诇 诪爪讜转 讜诪专 谞驻拽讗 诇谉 诪讘注专讘 转讗讻诇讜 诪爪讜转 讻讚专讘讗 讜爪''诇 讚讛讛讬讗 驻诇讜讙转讗 讗诇讬讘讗 讚专讘讗 讜诇讗 讻专讘 讗讞讗 讘专 讬注拽讘 讜诪''诪 转讬诪讛 讚专讘讬 讬讛讜讚讛 诪爪专讬讱 拽专讗 诇讟诪讗 讜砖讛讬讛 讘讚专讱 专讞讜拽讛 讜注专诇 讜讘谉 谞讻专 讻住讘专转 专讘 讗讞讗 讘专 讬注拽讘 讚诇讬转 讛讬诇讻转讗 讻讜讜转讬讛 讜讗谞谉 拽讬讬诪讗 诇谉 讻专讘讬 讬讛讜讚讛 诇讙讘讬 专讘讬 砖诪注讜谉:





专讘讬谞讜 讞谞谞讗诇

谞讬诪讗 诪住讬讬注 诇讬讛 讛住讜驻讙谞讬谉 讜讛讚讜讘砖谞讬谉 讜讛讗住拽专讬讟讬谉 讗讚诐 诪诪诇讗 讻专讬住讜 诪讛诐 讜讘诇讘讚 砖讬讗讻诇 讻讝讬转 诪爪讛 讘讗讞专讜谞讛 讚讬讬拽讬' 诪讬谞讛 诪讚拽转谞讬 讘讗讞专讜谞讛 砖"诪 讗讬谉 诪驻讟讬专讬谉 讗讞专 诪爪讛 讗驻讬拽讜诪谉 讜讚讞讬' 讚诇诪讗 诇注讜诇诐 诪驻讟讬专讬谉 讜讛"拽 讘专讗砖讜谞讛 讚诇转讗讘讜谉 拽讗 讗讻讬诇 (讝讛) 诇讛 诇诪爪讛 讜讚讗讬 谞驻讬拽 讗诇讗 讗驻讬' 讘讗讞专讜谞讛 讚讗讬讻讗 诇诪讬诪专 讚诇诪讗 讗转讗 诇诪讬讻诇 诇诪爪讛 讗讻讬诇讛 讙住讛 拽诪"诇:
诪专 讝讜讟专讗 诪转谞讬 诇讛讗 讚砖诪讜讗诇 诪驻讟讬专讬谉 讗讞专 诪爪讛 讗驻讬拽讜诪谉 诇讬诪讗 诪转谞讬' 诪住讬讬注 诇讬讛 讗讬谉 诪驻讟讬专讬谉 讗讞专 讛驻住讞 讗驻讬拽讜诪谉 讻讜':




讗诪专 专讘讛 诪爪讛 讘讝诪谉 讛讝讛 讚讗讜专讬讬转讗 诪专讜专 诪讚专讘谞谉 诪讗讬 砖谞讗 诪专讜专 讚讻转讬讘 注诇 诪爪讜转 讜诪专讜专讬诐 讬讗讻诇讜讛讜 讘讝诪谉 讚讗讬讻讗 驻住讞 讗讬讻讗 诪专讜专 讜讛讗讬讚谞讗 讚诇讬讻讗 驻住讞 讗诪专讜专 谞诪讬 诇讗 讗讬讞讬讬讘 讗讬 讛讻讬 讗诪爪讛 谞诪讬 讚讛讗 注诇 诪爪讜转 讜诪专讜专讬诐 讻转讬讘 诪专讜专 讚讜诪讬讗 讚诪爪讛 讜驻专拽讬' 诇讗 诪爪讛 讛讚专 讗讛讚专讛 拽专讗 讘注专讘 转讗讻诇讜 诪爪讜转 讛讻转讜讘 拽讘注讜 讞讜讘讛 讗注"讙 讚诇讬讻讗 驻住讞 专讘 讗讞讗 讘专 讬注拽讘 讗诪专 讗讞讚 诪爪讛 讜讗讞讚 诪专讜专 讘讝诪谉 讛讝讛 讚专讘谞谉. 



转谞讬讗 讻讜转讬讛 讚专讘讗 砖砖转 讬诪讬诐 转讗讻诇 诪爪讜转 讜讘讬讜诐 讛砖讘讬注讬 注爪专转 诪讛 砖讘讬注讬 专砖讜转 讗祝 砖砖讬 谞诪讬 专砖讜转 诪讗讬 讟注诪讗 砖讘讬注讬 讛讜讛 诇讬讛 讚讘专 砖讛讬讛 讘讻诇诇 讜讬爪讗 诪谉 讛讻诇诇 砖谞讗诪专 砖砖转 讬诪讬诐 转讗讻诇 诪爪讜转 讬爪讗 砖讘讬注讬 诇诇诪讚 诇讗 诇诇诪讚 注诇 注爪诪讜 讬爪讗 讗诇讗 诇诇诪讚 注诇 讛讻诇诇 讻诇讜 讬爪讗 砖讗讻讬诇转 (驻住讞) [诪爪讛] 讘讗诇讜 讛讬诪讬诐 专砖讜转 讬讻讜诇 讗祝 诇讬诇讛 讛专讗砖讜谉 专砖讜转 转"诇 注诇 诪爪讜转 讜诪专讜专讬诐 讗讬谉 诇讬 讗诇讗 讘讝诪谉 砖讘讬转 讛诪拽讚砖 拽讬讬诐 讗讬谉 讘讬转 讛诪拽讚砖 拽讬讬诐 诪谞讬谉 转"诇 讘注专讘 转讗讻诇讜 诪爪讜转 讛讻转讜讘 拽讘注讜 讞讜讘讛 讜拽讬讬诪讗 诇谉 讻专讘讛 讚诪爪讛 讚讗讜专讬讬转讗 讜诪专讜专 讘讝诪谉 讛讝讛 讚专讘谞谉:






讛诪讗讬专讬

讬砖谞讜 诪拽爪转诐 讗讞专 砖讛转讞讬诇 诇讗讻讜诇 讬讗讻诇讜 专"诇 讗讞专 砖讬注讜专讜 讜讗讬谉 讝讛 谞专讗讛 讻砖转讬 讞讘讜专讜转 讗讜 讻砖谞讬 诪拽讜诪讜转 讛讗 讬砖谞讜 讻诇诐 诇讗 讬讗讻诇讜 讜专' 讬讜住讬 讗讜诪专 砖讗祝 讬砖谞讜 讻诇诐 讗诐 讗讬谞讛 砖讬谞讛 讙诪讜专讛 讗诇讗 谞诪谞讜诐 讬讗讻诇讜 讜注谞讬谉 诪转谞诪谞诐 讛讜讗 谞讬诐 讜诇讗 谞讬诐 转讬专 讜诇讗 转讬专 讛讗 谞专讚诪讜 讻诇诐 诇讗 讬讗讻诇讜 讜讻谉 讛诇讻讛:



讜诇注谞讬谉 诪爪讛 讬"讗 讛讜讗讬诇 讜讝讻专 诇驻住讞 讛讬讗 讚谞讬谉 讘讛 讻讜' 讜诪讘讬讗讬诐 专讗讬讛 诪诪讛 砖讗诪专讜 讘讙诪专讗 讗讘讬讬 讛讜讛 讬转讬讘 拽诪讬讛 讚专讘讛 讞讝讬讬讛 讚讛讜讛 诪谞诪谞诐 讗诪专 诇讬讛 诪讬谞诐 拽讗 谞讬讬诐 诪专 专"诇 砖讬谞讛 讙诪讜专讛 讗诪专 诇讬讛 谞诪谞讜诪讬 拽讗 诪谞诪谞讬诪谞讗 讻讚转谞谉 谞转谞诪谞诪讜 讬讗讻诇讜 讜讛诐 诪驻专砖讬诐 砖诇注谞讬谉 讗讬住讜专 讛讬讛 砖讜讗诇讜 讜诇注谞讬谉 诪爪讛 讜讗注"驻 砖砖讬谞转 诪拽爪转诐 讗讬谞讛 诪驻住讚转 讻讱 驻讬专讜砖讜 诪讬谞诐 拽讗 谞讬讬诐 诪专 注讚 砖讗诐 讬讗专注 讻谉 诇讻诇讻诐 (讗讬谉) 诪爪讜转 诪爪讛 谞驻拽注转 讜讬"诪 诪讻讗谉 砖专' 讬讜住讬 诇讛讞诪讬专 讘讗 讘诪砖谞转谞讜 砖讗祝 讘诪拽爪转谉 讗讬谉 诪讜转专讬谉 诇讗讻讜诇 讗诇讗 讘谞诪谞讜诐 讜讗讬谉 谞专讗讛 讻谉:



讜诇诪讚谞讜 诪"诪 砖讗祝 讘诪爪讛 讻谉 砖讛专讬 讗讘讬讬 讜专讘讛 诇讗 讘讝诪谉 驻住讞讬诐 讛讬讜 讜诪"诪 讬"诪 砖讚讬谉 讝讛 讗讬谞讜 讘诪爪讛 讻诇诇 讜讗讘讬讬 诇讗 讘讗 诇讞拽讜专 讗诇讗 注诇 转讻讜谞转 讛砖讬谞讛 砖专讗讛 讘讜 讗诐 讛讜讗 拽讜专讗讛 砖讬谞讛 讗讜 谞诪谞讜诐 讜诇注谞讬谉 驻讬专讜砖 诪砖谞转谞讜 讜讛砖讬讘讜 砖谞诪谞讜诐 讛讬讛 讜讙讚讜诇讬 讛诪驻专砖讬诐 讻转讘讜 讘注谞讬谉 讬砖谞讜 诪拽爪转诐 砖诪爪讚 讛讬住讞 讛讚注转 谞讙注讜 讘讛 砖讛讜讗 驻讜住诇 讘拽讚砖讬诐 讜讗注"驻 砖讗讬谉 讚讬谉 讛讬住讞 讛讚注转 讘诪爪讛 讛讜讝讻专讛 讘讻讬讜爪讗 讘讛 诇注谞讬谉 谞讟讬诇转 讬讚讬诐 讜诇讬诪讚 砖讛谞诪谞讜诐 讗讬谉 讘讜 讛讬住讞 讛讚注转 诇讛爪专讬讱 谞讟讬诇讛 讜讻谉 讛诇讻讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讟诪讗 讜砖讛讬讛 讘讚专讱 专讞讜拽讛 讜讻谉 注专诇 讬砖专讗诇 讗注"驻 砖讗讬谉 讗讜讻诇讬谉 讘驻住讞 讗讜讻诇讬谉 讛诐 讘讞讬讜讘 讘诪爪讛 讜诪专讜专 讜诪讜转专 诇讛讗讻讬诇 诪爪讛 讜诪专讜专 诇诪砖讜诪讚 诇注讘讜讚讛 讝专讛 讜诇讙专 转讜砖讘 讜砖讻讬专:



讻讘专 讘讬讗专谞讜 讘注谞讬谉 讛住讚专 砖讗讞专 拽专讬讗转 讛讛讙讚讛 诪讘专讱 注诇 讛诪爪讛 讛诪讜爪讬讗 讜注诇 讗讻讬诇转 诪爪讛 讜讗讞专 砖讻谉 讗讬谞讜 讞讜讝专 讜诪讘专讱 注诇 讻讝讬转 诪爪讛 讘讗讞专讜谞讛 砖讛讜讗 讝讻专 诇驻住讞 诪"诪 讗诐 诇讗 讛讬讛 诇讜 诪爪讛 讛专讗讜讬讛 诇爪讗转 讘讛 讬讚讬 讞讜讘转讜 讗诇讗 讻讝讬转 诇讻诇 讗讞讚 注讜砖讛 住讚专 砖拽讜讚诐 住注讜讚讛 讘诪爪讛 砖讗讬谞讛 专讗讜讬讛 讜讗讬谞讜 诪讘专讱 注诇讬讛 讘专讻转 讞讜讘讛 讗诇讗 讘专讻转 讛诪讜爪讬讗 讜诪讘专讱 注诐 讛诪专讜专 讜讗讜讻诇 讜讞讜讝专 讜讻讜专讱 诪讗讜转讛 砖讗讬谞讛 专讗讜讬讛 注诐 讛诪专讜专 讜讗讜讻诇 诪诪谞讛 讜讗讜讻诇 讗讞专讬讛 讻诇 住注讜讚转讜 讜诇讘住讜祝 诪讘专讱 注诇 讗讜转讜 讻讝讬转 砖诇 诪砖讜诪专转 讘专讻转 讞讜讘讛 讜讗讬谞讜 讟讜注诐 讗讞专讬讛 讻诇讜诐 讜讻讘专 讘讬讗专谞讜 砖讛住讜驻讙谞讬谉 讜讛讚讜讘砖谞讬谉 讜讛讗住拽专讬讟讬谉 讗讚诐 诪诪诇讗 讻专讬住讜 诪讛诐 讜讘诇讘讚 砖讬讗讻诇 讻讝讬转 诪爪讛 讘讗讞专讜谞讛:



诪讬 砖讗讬谉 诇讜 讬讬谉 讘诇讬诇讬 驻住讞讬诐 讜讬砖 诇讜 诪爪讛 诪砖讜诪专转 诪拽讚砖 注诇 讛驻转 讜讻讬爪讚 讛讜讗 注讜砖讛 驻讜转讞 讘讛诪讜爪讬讗 讜讘讜爪注 讜诪谞讬讞 讬讚讜 注诇讬讜 注讚 砖讬讬拽讚砖 讜诪讘专讱 诇讗讻讜诇 诪爪讛 讜讗讜讻诇 讜讛专讬 谞诪爪讗 砖讗讬谞讜 讬讻讜诇 诇讗讻讜诇 驻讛 讝讜 注讚 砖讬讘专讱 注诇讬讜 讛诪讜爪讬讗 讜拽讬讚讜砖 讜讗讻讬诇转 诪爪讛 讜讗讞专 讻讱 诪讟讘诇 讘砖讗专 讬专拽讬 讜拽讜专讗 讛讙讚讛 讜诪讘专讱 注诇 讛诪专讜专 讜讻讜专讱:



诪讬 砖讛讜爪专讱 诇讘专讱 讘砖谞讬诐 讗讜 砖诇砖讛 讘转讬诐 讻转讘讜 讙讚讜诇讬 讛驻讜住拽讬诐 砖诪讘专讱 讘讘讬转讜 讜注讜砖讛 住讚专讜 讜讗讜讻诇 讜诪讘专讱 讘专讻转 讛诪讝讜谉 讜讻讚讬 砖诇讗 讬砖讛讗 讗转 讛讗讞专讬诐 讬讜转专 诪讚讗讬 讗讬谞讜 讙讜诪专 讛诇诇讜 注讚讬讬谉 讜诪讘专讱 讘讘讬转 讛讗讞专 讜注讜砖讛 住讚专诐 讛讜讗 诪讘专讱 讜讛诐 讗讜讻诇讬诐 讜讗祝 讛诪讜爪讬讗 砖讛讜讗 讘专讻转 讛谞讛谞讬谉 讜讘讘专讻转 讛谞讛谞讬谉 讗诪专讜 砖讗诐 讬爪讗 讗讬谞讜 诪讜爪讬讗 讘讻讗谉 讗驻砖专 诇讜 诇讘专讻讜 诇讛诐 砖诪讗讞专 砖谞拽砖专 讛讜讗 讘讘专讻转 讗讻讬诇转 诪爪讛 砖讛讬讗 讘专讻转 讞讜讘讛 讚讬谞讜 讻讘专讻转 讞讜讘讛 讻诪讜 砖讘讬讗专谞讜 讘诪住讻转 专讗砖 讛砖谞讛 讘讘专讻转 讛诪讜爪讬讗 砖诇 诪爪讛 讜讘专讻转 讛讬讬谉 砖诇 拽讬讚讜砖 讛讬讜诐 讜诪"诪 讻砖讗讻诇讜 讛诐 诪讘专讻讬诐 讘专讻转 讛诪讝讜谉 砖讛专讬 讗诪专讜 诪讬 砖讗讻诇 讬讘专讱 讜讗讞"讻 讛讜诇讱 诇讜 诇讘讬转 讗讞专 讜注讜砖讛 注诇 讚专讱 讝讛 注讚 砖讬砖诇讬诐 讗转 讻诇诐 讜讗讞"讻 讞讜讝专 诇讘讬转讜 讜讙讜诪专 讛诇诇讜 讜砖讜转讛 讻讜住 讛讛诇诇 讜诪"诪 讗讬谞讜 讟讜注诐 讻诇讜诐 诪砖讗讻诇 诪爪讛 讘讗讞专讜谞讛 讜诪"诪 讬"讗 砖讻诇 砖专讜爪讛 诇讗讻讜诇 讗讞"讻 讛讜讗讬诇 讜讚注转讜 诇讗讻讜诇 诪爪讛 讘讗讞专讜谞讛 专砖讗讬 讜讗讬谉 讛讚讘专讬诐 谞专讗讬谉:



讘转诇诪讜讚 讛诪注专讘 讗诪专讜 砖诪讬 砖谞砖讘注 讘砖讗专 讬诪讜转 讛砖谞讛 讚专讱 讻诇诇 砖诇讗 讬讗讻诇 诪爪讛 讗住讜专 诇讗讻讜诇 讗祝 讘驻住讞 砖讛砖讘讜注讛 讞诇讛 讗祝 注诇讬讛 讘讻讜诇诇 讜讗诐 驻专讟 砖诇讗 诇讗讻讜诇 诪爪转 讛驻住讞 诇讜拽讛 讜讗讜讻诇 讜讛谞讚专讬诐 讞诇讬诐 讗祝 注诇 讚讘专 诪爪讜讛 讗祝 讘诇讗 讻讜诇诇 讜讗诐 讗诪专 拽讜谞诐 讗讻讬诇转 诪爪讛 注诇讬 讗住讜专 讘讛 讜诪"诪 诪讛 砖讗诪专讜 诪讬讬谉 讜砖讻专 讬讝讬专 诇注砖讜转 讬讬谉 诪爪讜讛 讻讬讬谉 讛专砖讜转 诇讗 诪爪讚 砖讛谞讝讬专讜转 讘讻诇诇 谞讚专 砖讘讝讜 讗祝 讘谞讝讬专讜转 讚讬谞讜 讻讚讬谉 砖讘讜注讛 讛讜讗讬诇 讜诇注谞讬谉 谞讝讬专讜转 讗讬住讜专 注爪诪讜 注诇 讛讞驻抓 讛讜讗 讗诇讗 砖诪讚讬谉 讻讜诇诇 谞讗诪专讛 讜讻讚讬谉 砖讘讜注讛 砖讛讬讗 讞诇讛 诇讚注转谞讜 讘讘讟讜诇 诪爪讜转 注砖讛 讘讻讜诇诇 讜讬讬谉 诪爪讜讛 驻讜专砖 讘诪拽讜诪讜 砖讗讬谉 诇讱 讬讬谉 砖转讛讗 砖转讬讬转讜 诪爪讜讛 诪谉 讛转讜专讛 讗诇讗 驻讬专讜砖讛 讻砖谞砖讘注 诇砖转讜转讜 讜谞讚专 讗讞"讻 讘谞讝讬专讜转 讜讚讘专讬诐 讗诇讜 讬砖 讘讛诐 讚讬谞讬诐 讗专讜讻讬诐 讜讻讘专 讘讬讗专谞讜诐 讘讗讜专 诪专讜讜讞 讘砖诇讬砖讬 砖诇 砖讘讜注讜转:



诪爪讛 讘讝诪谉 讛讝讛 诇讬诇讛 讛专讗砖讜谉 诪谉 讛转讜专讛 讜讗注"驻 砖讛讻转讜讘 转诇讗讛 讘驻住讞 讻诪专讜专 诪"诪 讛讻转讜讘 讞讝专 讜拽讘注讛 讞讜讘讛 讜讚讜拽讗 诇讬诇讛 讛专讗砖讜谉 讜讻讚讻转讬讘 讘注专讘 转讗讻诇讜 诪爪讜转 讜诪转讜讱 讻讱 讗讬谉 诪讘专讻讬谉 注诇讬讛 讗诇讗 诇讬诇讛 讛专讗砖讜谉 讜讗注"驻 砖讘住讜讻讛 讗讬谉 讞讬讜讘讛 讙诐 讻谉 讗诇讗 诇讬诇讛 讛专讗砖讜谞讛 讘诇讘讚 讜讗注驻"讻 诪讘专讻讬谉 注诇讬讛 讻诇 砖讘注讛 驻讬' 讘讜 砖讘专讻转 住讜讻讛 讗讬谞讛 注诇 讛讗讻讬诇讛 讗诇讗 注诇 讛注讬讻讜讘 讜讛专讬 讛砖讬谞讛 诪讻诇诇 讞讜讘讜转 砖讘讛 讜讗讬 讗驻砖专 讘诇讗 砖讬谞讛 讜谞诪爪讗转 注诇 讻诇 驻谞讬诐 讞讜讘讛 讗讘诇 诪爪讛 讗驻砖专 讘讘爪拽讜转 砖诇 注讻讜"诐 讜住讜驻讙谞讬谉 讜讚讜讘砖谞讬谉 讻诇 砖讘注讛 转讬专爪谞讜讛 讘驻谞讬诐 讗讞专讜转 讘诪住讻转 住讜讻讛:





转讜住驻讜转 专讬"讚 (诪讛讚讜专讛 转诇讬转讗讛)

转"诇 讘注专讘 转讗讻诇讜 诪爪讜转 讛讻转讜讘 拽讘注讜 讞讜讘讛. 专讗讬转讬 诪拽砖讬诐 讘讝讛 谞讞讝讜专 讜谞讗诪专 诇讬诇讛 讛专讗砖讜谉 讘讻诇诇 讛讬' 讜讻砖讬爪讗 诪谉 讛讻诇诇 诇诇诪讚 诇讗 诇诇诪讚 注诇 注爪诪讜 讬爪讗 讗诇 讗注诇 讛讻诇诇 讻讜诇讜 讜诪讛 讛诇讬诇讛 讛专讗砖讜谉 讞讜讘讛 讗祝 讻诇 讛讻诇诇 讻讜诇讜 讞讜讘讛 讜讗讬谉 讝讜 拽讜砖讬讗 砖诇 讻诇讜诐 讚讻诇诇 讛讞讜讘讛 诪爪讗谞讜 讝' 讬诪讬诐 诪爪讜转 转讗讻诇讜 讛讬诇讻讱 讻砖讬爪讗 砖讘讬注讬 诇专砖讜转 诇诇诪讚 注诇 讛讻诇诇 讻讜诇讜 讬爪讗 讗讘诇 讻诇诇 讚专砖讜转 讛讬讻谉 诪爪讗谞讜 诇讗 讘讗 讗诇讗 诪谉 讛讚讬谉 砖讛砖讘讬注讬 诇讬诪讚 注诇 讻诇 讛讻诇诇 砖讬讛讗 专砖讜转 讜讝讜 讛诪讚讛 讗讬谞讛 讗诪讜专讛 讗诇讗 讘讻诇诇 讛讻转讜讘 讘转专讜讛 讜诇讗 讘讚讘专 砖讬讘讗 诪谉 讛转讜专讛 讜讘讻诇 讛转讜专讛 诇讗 转诪爪讗 讗诇讗 讘讻诇 讚讞讜讘讛 砖讘注转 讬诪讬诐 诪爪讜转 转讗讻诇讜 讜诇讗 转诪爪讗 讻转讜讘 诇讗 转讗讻诇 讗诇讗 诪谉 讛讚讬谉 讬讘讗:





(1诪讛讚讜专讗 转谞讬谞讗









诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讬砖谞讜 讻讜诇谉 讻讜' 讜诇讬讻讗 诇驻专讜砖讬讛 讟注诪讬讛 诪砖讜诐 讚讗讬谉 诪驻讟讬专讬谉 讻讜' 注讻"诇 诇专讘 拽讜砖讟讗 讛讜讗 讛讗 讚讗讬谉 诪驻讟讬专讬谉 讻讜' 谞诪讬 讛讜讛 讟注诪讗 诪砖讜诐 讘' 诪拽讜诪讜转 讗诇讗 诇砖诪讜讗诇 讜专"讬 拽讗诪专 讚讛讗 讚讗讬谉 诪驻讟讬专讬谉 讛讜讛 讟注诪讗 讚诇讗 诇讬讘讟讬诇 讟注诐 讛专讗砖讜谉 讜拽"诇:


转讜住驻讜转 讘讚"讛 讘讗讞专讜谞讛 讻讜' 讜讻谉 爪"诇 讚讛诇诇 砖讛讬讛 讻讜专讱 诪爪讛 讜驻住讞 讘住讜祝 讛住注讜讚讛 讻讜' 注讻"诇 专"诇 讚诪爪讛 讚讗讜专讬讬转讗 诇讛诇诇 注"讬 讻专讬讻讛 讜讛讬讬谞讜 讘住讜祝 讛住注讜讚讛 注诐 讛驻住讞 砖谞讗讻诇 诇讘住讜祝 注诇 讛砖讜讘注 讜讘转讞诇转 讛住注讜讚讛 讛讬讛 诪讘专讱 注诇 讛诪爪讛 讻讜' 讜讬砖 诇讚拽讚拽 讻讬讜谉 讚诪爪讜转 讻专讬讻讛 诇讛诇诇 讛讬讛 讘住讜祝 讛住注讜讚讛 讗谞讜 砖注讜砖讬谉 讝讻专 诇诪拽讚砖 讻讛诇诇 讗诪讗讬 讗谞讜 注讜砖讬谉 讗转 讛讻专讬讻讛 拽讜讚诐 住注讜讚讛 讜讬砖 诇讬砖讘 讻讬讜谉 砖讗谞讜 诪住转驻拽讬谉 诇注讬诇 讗诐 讛诇讻讛 讻讛诇诇 讗诐 诇讗讜 讗"讻 诇专讘谞谉 讚驻诇讬讙讬 注诇讬讛 讬讘讟诇 讟注诐 讛诪专讜专 砖讛讜讗 专砖讜转 讗转 诪爪讛 讚讗讜专讬讬转讗 讚拽讬"诇 讻专讘讗 讘砖诪注转讬谉 讚诪专讜专 讚专讘谞谉 讜诪爪讛 讚讗讜专讬讬转讗 讜讚讜"拽:


讘讗"讚 讜诪讬讛讜 诇讛讛讜讗 驻讬' 讚诇注讬诇 讻讜' 讗"讻 讛"谞 讬讞讝讜专 讻诪讜 讻谉 注诇 讛住讜驻讙谞讬谉 讻讜' 注讻"诇 讜讛诇诇 谞诪讬 讛讬讛 讗讜讻诇 讘转讞诇讛 住讜驻讙谞讬谉 讻讜' 讜注讬讬谉 讘驻住拽讬 转讜住驻讜转 讜拽"诇:


讘讚"讛 讻诇 讘谉 谞讻专 讻讜' 讗讬谉 诇驻专砖 讘讜 讗讬谞讜 讞讬讬讘 讻讜' 注讻"诇 注讬讬谉 讘讻诇 讚讘专讬讛诐 讗讬诇讜 讘讚讬讘讜专 讝讛 讘转讜住驻讜转 驻' 讻诇 砖注讛 讜讘驻' 讛注专诇 讻驻讬 讞讬诇讜祝 讛谞讜住讞讗讜转 讜拽"诇:


讘讚"讛 专讘 讗讞讗 讻讜' 诪专 谞驻拽讗 诇讬讛 诪注诇讬讜 讻讜' 讚注诇讬讜 诪讬讜转专 诇讜诪专 讚注诇讬讜 砖诇 驻住讞 讻讜' 注讻"诇 拽砖讛 诇讛讜诇诪讜 讚诪讗谉 讚谞驻拽讗 诇讬讛 讛转诐 诪讚讻转讬讘 讝' 讬诪讬诐 转讗讻诇 讜讙讜' 诪讛讬拽砖' 讛讜讗 讗讻讬诇转 诪爪讛 诇讗讝讛专转 讞诪抓 诇拽讘讜注 讗讻讬诇转 诪爪讛 诇讚讜专讜转 讻诪讜 讗讝讛专转 讞诪抓 讻讜' 讻驻专砖"讬 砖诐 讜讘住驻专讬诐 诪讚讜讬拽讬诐 谞诪讞拽 讻诇 讝讛 诪讚讘专讬 讛转讜住驻讜转 讜讻爪"诇 诪专 谞驻拽讗 诇讬讛 诪讚讻转讬讘 砖讘注转 讬诪讬诐 转讗讻诇 注诇讬讜 讜讙讜' 讜诪专 谞驻拽讗 诇讬讛 诪讘注专讘 讜讙讜' 讜拽"诇:





专砖"砖

讘专砖讘"诐 (讘诪砖谞讛) 讜讛"讛 谞诪讬 讘诪爪讛 讘讝讛"讝 讻讜'. 注讬讬谉 (诇注讬诇 拽讬讟 讘 拽讻 讗) 讘转讚"讛 讗"专:



讘讗"讚 讜诇"诇 讟注诪讜 诪砖讜诐 讚讗"诪 讻讜'. 诇讻讗讜专讛 诇诪讛 诇讗 讬讗讻诇 诪爪讛 讗讞"讻 讻讬讜谉 讚讛讟注诐 讛讜讗 讻讚讬 砖诇讗 讬砖讻讞 讟注诪讛 讛专讬 讬砖讗专 讟注诐 讛诪爪讛 砖讬讗讻诇 讗讞"讻 讜讬"诇 讚讻讬讜谉 讚讻讘专 讗讻诇 拽讜讚诐 砖讬谞讛 讜讬爪讗 讬讚"讞 讗"讻 诪讛 砖讗讜讻诇 讗讞专讬讛 讛讜讗 诪爪讛 砖诇 专砖讜转 讜诇讗 讬砖讗专 专拽 讟注诐 诪爪讛 讚专砖讜转:



讘讗"讚 讚讗"讻 转拽砖讬 诇讗讬讚讱 诇讬砖谞讗 讻讜'. 诇讻讗讜专讛 转诪讜讛 讚讛讗讬 诇讬砖谞讗 讬讗诪专 讚诪转谞讬' 诇讗 讗讬讬专讬 专拽 讘驻住讞 讜讗讜诇讬 讻讜讜谞转讜 讘讛讗讬 讜诇讬讻讗 诇驻专讜砖讬 讻讜' 讚诇注讜诇诐 诇讗 诪讬拽专讬 讝讛 讘' 诪拽讜诪讜转 专拽 讚讛讟注诐 讛讜讗 诪砖讜诐 讚讗诪"驻 讻讜' 讜专"诇 讜讻砖诪讜讗诇 诇注讬诇 讚讗"讻 转拽砖讬 诇讗讬讚讱 诇讬砖谞讗 讛讬讬谞讜 诇专讘 讜注讬讬谉 诪讛专砖"讗:



转讚"讛 讻诇 (讘住讜驻讜). 讜讚讻讜讜转讗 讻讜' 讙讘讬 讜砖诇讞 讻讜'. 诇讗 讬讻讜诇转讬 诇注诪讜讚 注"讚 诇驻讬 讛讙讬' 砖诇驻谞讬谞讜 砖诐 讜讗讜诇讬 讟"住 讘讚讘专讬讛诐 讜讻讜讜谞转诐 诇讛讗 讚讗讬转讗 (砖诐 住"讚 讙') 讜讛"拽 诇讗 专讗讬 讛拽专谉 砖讗讬谉 讛谞讗讛 诇讛讝讬拽讜 讻讜' 讜诇讗讜 拽"讜 讛讜讗 讻讜' 讗诇讗 驻专讬讱 讛讻讬 讻讜' 注"砖 讜专爪讜谞诐 讛讻讗 讚诇讗 诪砖讘砖 砖诐 讚讘专讬 专讘 讬讛讜讚讛 讚诇注讬诇 讗诇讗 讚驻专讜砖讬 拽诪驻专砖:



转讜住' 讚"讛 专讘 讗讞讗. 诪专 谞"诇 诪注诇讬讜 讻讜' 讚注诇讬讜 诪讬讜转专 讻讜'. 注讬讬谉 专砖"讗 砖谞转拽砖讛 讘讚讘专讬讛诐 讜诇讘住讜祝 讛注诇讛 诇讛讙讬讛 讜讗讜诇诐 注"砖 讘专砖"讬 讚"讛 讻转讜讘 讘讛讗讬 讜转讘讬谉 讚讘专讬讛诐 讻讗砖专 讛诐 诇驻谞讬谞讜 讜讘讝讛 讬讜讘谉 讙诐 驻专砖"讬 讘讛讬驻讜讱 讛讚祝 讚"讛 拽诪"诇 讜讻讜讜谞转讜 讙"讻 注诇 驻住讜拽 讝讛 讜爪"诇 转讗讻诇 注诇讬讜 诪爪讜转 (讜讟"住 讻讝讛 讗讬专注 讘讚讘专讬讜 讙诐 砖诐 诇注讬诇 讘讚"讛 诇拽讜讘注讜 讞讜讘讛 讻诪砖"讻 砖诐) 讜讘讚"讞 讛讙讬讛讜 讜讛讜住讬驻讜 讘讚讘专讬讜 诇讗"爪:





讙诇讬讜谉 讛砖"住 - 专讘讬 注拽讬讘讗 讗讬讙专

转讜讚"讛 诪驻讟讬专讬谉 讜讻讜' 讚驻住讞 讘谉 砖谞转讜 讛讜讗 讜专讻讬讱. 注讬' 转砖讜讘转 诪注讬诇 爪讚拽讛 住讬' 讜':





讞讬讚讜砖讬 讞转"住

诪驻讟讬专讬谉 讗讞专 讛诪爪讛 讗驻讬拽讜诪谉. 讘住讜讙讬讗 讝讜 讛讗专讻转' 讘讞讬' 讛诇讜"转 讘拽讜谞讟专住 讗砖专 诇讬 讜讻注转 谞讬讬砖讘 专拽 诪讛 砖讻' 转讜住' 诪讛 砖讗讬谉 讞讙讬讙讛 谞讗讻诇转 注诇 讛砖讜讘注 诇诪"讚 讬砖 讘讛 诪砖讜诐 砖讘讬专转 注爪诐 诪砖讜诐 讚讛讬讗 讘转 砖谞转讬' 讜讗讬谞讛 专讻讬讱 讜专讘讬' 转诪讛讜 讚诪讗谉 讚讗讬转 诇讬' 讚讬砖 讘讜 诪砖讜诐 砖"注 讜讛讬讬谞讜 讘谉 转讬诪讗 诇注讬诇 注' 讗' 讗讬讛讜 讘注讬 谞诪讬 讘谉 砖谞转讜 讻讚诇注讬诇 诇讛讚讬讗 讚诇讻诇 诪讬诇讬 讗拽砖讬' 专讞诪谞讗 诇驻住讞 讜诇注"讚 爪专讬讱 诇讛讘讬谉 讙诐 讻谉 讘拽讜砖讬' 诪注讬拽专讗 讚讞讙讬讙讛 讬讛讬讛 谞讗讻诇 注诇 讛砖讘注 诪讗讬 拽讜砖讬' 讻讬讜谉 砖砖谞讬讛诐 谞讗讻诇讬诐 讘诇讬诇讛 讗' 诪谉 讛转讜专讛 注"讻 讬讛讬讛 讗' 诪讜拽讚诐 讜讗' 诪讗讜讞专 诇讞讘专讜 讜讗讬讱 讗驻砖专 诇讗讻讜诇 砖谞讬讛诐 注诇 讛砖讜讘注 讜讗"诇 讚拽讜砖讬' 诪讗讬 讞讝讬转 讚讙讝专讜 讗驻住讞 讟驻讬 诪讞讙讬讙讛 讚诇诪讗 讬讗讻诇 讛讞讙讬讙讛 讘讗讞专讜谞讛 讝"讗 诪砖讜诐 讚讘拽专讗 讚谞驻拽讗 诇讘谉 转讬诪讗 讛讱 讛拽讬砖讗 讛讜讗 讜诇讗 讬诇讬谉 诇讘拽专 讝讘讞 讞讙 讛驻住讞 注"砖 讜讗"讻 讛讝讻讬专 讘拽专讗 讝讘讞 讞讙 讘专讬砖讗 讜讛讚专 讛驻住讞 讜讘讚讬谉 讚谞讬讻讜诇 讞讙讬讙讛 拽讜讚诐 诇驻住讞 讜爪"诇 讚住诪讻讜 讗诪"砖 砖诐 注' 讘' 讚"讛 诪"讟 讚讘谉 讚讜专转讗讬 讚诇诪讗谉 讚住"诇 讞讙讬讙转 讬"讚 讚讗讜专讬讬转讗 诪讜拽讬 诇讬讛 诇拽专讗 讜讝讘讞转 驻住讞 诇讛' 讗诇拽讬讱 爪讗谉 讜讘拽专 爪讗谉 诇驻住讞 讜讘拽专 诇讞讙讬讙讛 讘讞讙讬讙转 讬"讚 讚诇讚讞讬 讝讘讬讞转讜 砖讘转 讻讝讘讬讞转 驻住讞 注"砖 讜讗诐 讻谉 讘讛讗讬 诪拽讚讬诐 驻住讞 砖讛讜讗 爪讗谉 诇讞讙讬讙讛 砖讛讜讗 讘拽专 讜讗诐 讻谉 砖驻讬专 讛拽砖讜 讻讬讜谉 讚诪拽专讗讬 讗讬谉 专讗讬讛 讚驻注诐 诪拽讚讬诐 讞讙讬讙讛 讜驻注诐 驻住讞 讗诐 讻谉 诪讗讬 讞讝讬转 讚谞讬讻讜诇 驻住讞 讘讗讞专讜谞讛 讻谞诇注"讚 讜讗诐 讻谉 诇驻"讝 砖驻讬专 诪砖谞讬 讚诇讛讱 诪"讚 讗讬谞讛 讘讗讛 讘转 砖谞转讛 讚诇诪讬讚讬 讚讗讻讬诇讛 讗拽砖讛 讜诇讗 诇讻诇 诪讬诇讬 讚讗诇"讛 讗讬谞讛 讘讗讛 讗诇讗 诪谉 讛爪讗谉 讜讛讻讗 讻转讬讘 讘拽专 诇讛讚讬讗 讗注"讻 诇诪讬讚讬 讚讗讻讬诇讛 诇讞讜讚 讗拽砖讬' 讜诪砖"讛 讘注讬' 谞诪讬 讛拽讬砖讗 讚讜讝讘讞转 诪砖讜诐 讚讞讬讬转 砖讘转 砖转讛讬' 讝讘讬讞转谉 砖讜讛 讜讗"砖 讜讚讜拽:


讬砖谞讜 诪拽爪转谉 讬讗讻诇讜 讻讜诇谉 诇讗 讬讗讻诇讜. 驻专砖讘"诐 诪砖讜诐 讘' 诪拽讜诪讜转 讜讗"诇 诪砖讜诐 讗讬谉 诪驻讟讬' 讗讞专 诪爪讛 讗诐 讻谉 转讬拽砖讬 诇诪"讚 诪驻讟讬专讬谉 讗讞专 诪爪讛 讗驻讬拽讜诪谉 讜爪"注 讚诇诪讗 诇注讜诇诐 讗诇讜 讟注诪讗 诪砖讜诐 讘' 诪拽讜诪讜转 讗诇讗 砖讬砖讗专 讟注诐 驻住讞 讘驻讬讜 讜诪转谞讬' 讘驻住讞 讜驻诇讜讙转讗 讚诪爪讛 讻讚拽讗讬 拽讗讬 讜爪"注:





讬讚 讚讜讚

诪驻讟讬专讬谉 讗讞专 诪爪讛 讗驻讬拽讜诪谉. 诪诇讻讬 讘拽讚砖 讚祝 拽状讻 讜讚祝 诇壮. 诪注讬诇 爪讚拽讛 讜壮. 讬讚讬 诪砖讛 拽住状讚 注状讗:


诪爪讛 讘讝诪谉 讛讝讛 讚讗讜专讬讬转讗. 讛专诪讘状诐 谞拽讟 讛讟注诐 讚诪爪讛 讘讝诪谉 讛讝讛 讚讗讜专讬讬转讗 诪砖讜诐 讘注专讘 转讗讻诇讜 诪爪讜转. 讜讛拽砖讜 注诇讬讜 讚讛专讬 诇注讬诇 讚祝 讻状讝 讗诪专讬谞谉 讚讝讛 诇专状砖 讗讘诇 诇专壮 讬讛讜讚讛 谞驻拽讗 诇谉 诪诇讗 转讗讻诇 注诇讬讜 讜讛专诪讘状诐 驻住拽 讻专状讬 讗状讻 讛状诇 诇诪讬谞拽讟 拽专讗 讚诇讗 转讗讻诇 注诇讬讜 讜拽讜砖讬壮 讝讜 拽砖讛 注诇 讛讙诪壮 讻讗谉 讚讛专讬 专讘讗 住讘专 讻专状讬 讜诇诪' 谞拽讟 拽专讗 讚讘注专讘 转讗讻诇讜 诪爪讜转 讜讻讘专 讛讗专讬讻讜 讛讗讞专讜谞讬诐 讘讝讛 讜讛诪讞讜讜专 讘讝讛 讚讜讜讚讗讬 讗讬 讗诪专讬谞谉 谞砖讬诐 讘专讗砖讜谉 讞讜讘讛 讗"讻 诇讬讻讗 诇诪讬诇祝 讘讝诪谉 讛讝讛 诪讛讗 讚讞讬讬讘讬讛 专讞诪谞讗 谞砖讬诐 讜讗讬爪讟专讱 讘注专讘 转讗讻诇讜 诪爪讜转 讜诇诪状讚 谞砖讬诐 讘专讗砖讜谉 专砖讜转 讜讗驻"讛 讞讬讬讘讬讛 专讞诪谞讗 讘诪爪讛 诪讛拽讬砖讗 讚诇讗 转讗讻诇 注诇讬讜 讞诪抓 讜讗状讻 诇讗 爪专讬讻讬 拽专讗 诇讘讝诪谉 讛讝讛. 讜讛讙诪专讗 讚诇注讬诇 讘讚祝 讻状讝 诇讗 谞讞讬转 诇讛讻讬 诇驻诇讜讙转讬讬讛讜 讚专状讬 讜专状砖 讘注谞讬谉 谞砖讬诐 讗讘诇 专讘讗 诇驻讬 讛讗诪转 谞拽讟 讟注诪讗 讗讬 谞砖讬诐 讘专讗砖讜谉 讞讜讘讛 讜讗状讻 诇讬讻讗 诇诪讬诇祝 诪谞砖讬诐 讜讗讬爪讟专讱 讘注专讘 转讗讻诇讜 诪爪讜转. 讜注讜讚 讬状诇 讚诇专讘讗 爪专讬讱 讘注专讘 转讗讻诇讜 诪爪讜转 讚诇诪讚讬谉 诪诪谞讜 讚讻讬 讗讛讚专讛 拽专讗 诇讻诇 诪讬诇讬 讗讛讚专讬壮 讻驻住讞. 讜讻诪讜 砖讗诪专 专讘讗 讘住诪讜讱. 讜注讬讬谉 诪讛 砖讻转讘转讬 诇注讬诇 讘讚祝 讻状讝 讜讘讚祝 爪状讗 讜讘砖注专 讛诪诇讱 讞状讗 讚祝 驻状讗 诪讙讬诇转 住驻专 注砖讬谉 讻状讘 注状讙 讜注状砖 讘诇讗讜讬谉 讬"讝 注状讙 诇讬诪讜讚讬 讛壮 诇讬诪讜讚 拽爪状讗. 砖诪谉 讛诪讜专 讞讗状讞 住讬诪谉 讬讜讚. 讘讬转 讬砖讞拽 讬状讚 注状讙:


诪讛 砖讘讬注讬 专砖讜转. 注讬讬谉 诪谞讞讜转 住状讜 讚状讛 讻转讜讘 讗讞讚 拽讛诇转 讬注拽讘 讘讚专砖讜转 讬状讟 注状讗 讜注状讘. 讘讬转 讬砖讞拽 讚祝 讬状讚:


讛讻转讜讘 拽讘注讜 讞讜讘讛. 拽讚讜砖讬谉 诇状讝 讚状讛 诪讜砖讘 讜讚"讛 讘讝诪谉 讜注状砖 讘讞讚讜砖讬 拽讬讚讜砖讬谉 诇讗讞讚 诪谉 讛专讗砖讜谞讬诐:


讬砖谞讜 诪拽爪转谉. 诪专讻讘转 讛诪砖谞讛 讞状讘 驻状讞 讚讞诪抓 讛讬状讚:


转讜住壮 讚状讛 讘讗讞专讜谞讛. 讞拽 谞转谉 专讬状讚. 讝专注 讬爪讞拽:


转讜住' 讚状讛 诪驻讟讬专讬谉 讻讜' 讗讘诇 讘诪爪讛 诇讗 砖讬讬讱 讛讗讬 讟注诪讗 谞专讗' 诪讚讘专讬讛诐 讚讛诐 讞讜诇拽讬诐 注诇 诪讛 砖讻转讘 讛专砖讘状诐 讘讚祝 讛拽讜讚诐 讜专砖状讬 诇注讬诇 讘讚祝 驻"讜 讚讻诇 讛拽讚砖讬诐 谞讗讻诇讬诐 注诇 讛砖讜讘注 讜讚讜拽讗 讙讘讬 诪谞讞讜转 讗讜 拽讚砖讬 拽讚砖讬诐 讗讘诇 砖讗专 讚讘专讬诐 诇讗 讜讛讗 专讗讬讬讛 讚讞讙讬讙讛 讻转讘讜 谞诪讬 诪砖讜诐 砖讘讬专转 注爪诐 讛讬讛 专讗讜讬 诇讗讻讜诇 注诇 讛砖讜讘注 讗讬 讛讜讛 讘专 砖谞讛 讗讘诇 诇讗 诪砖讜诐 讚讛讜讛 拽讚砖讬诐 讜诇驻状讝 讬状诇 讚讛讜拽砖讛 诇讛诐 诇驻讬 诪讛 砖讻转讘讜 讚讟注诪讗 讛讜讬 诪砖讜诐 砖讘讬专转 注爪诐 讙讘讬 驻住讞 讚讛讗 讙讘讬 诪谞讞讜转 谞诪讬 讗诪专讬谞谉 讛讻讬 讜砖诐 诇讗 砖讬讬讱 砖讘讬专转 注爪诐. 讜讗状讻 讘注状讻 诇讻讗讜专讛 爪状诇 讚讛讟注诐 讛讜讛 诪砖讜诐 讚讻诇 讛拽讚砖讬诐 谞讗讻诇讬谉 注诇 讛砖讜讘注 讜讗状讻 讬"诇 讛状讛 诪爪讛 讚讜诪讬讗 讚驻住讞 讻讬 讘讜讜讚讗讬 讗讬 讙讘讬 驻住讞 讟注诪讗 诪砖讜诐 砖讘讬专转 注爪诐 讗讬谉 诇诇诪讜讚 诪爪讛 诪诪谞讜 讗讘诇 讗讬 驻住讞 讟注诪讗 讻诪讜 砖讗专 拽讚砖讬诐 诪拽砖讬谞谉 诪爪讛 诇驻住讞 诇讝讛 讻转讘讜 讚诇注讜诇诐 讙讘讬 驻住讞 讟注诪讗 诪砖讜诐 砖讘讬专转 注爪诐 讜诪谞讞讛 讟注诪讗 砖诇讗 讬爪讗 诪砖诇讞谉 专讘讜 专注讘 讜讗状讻 讘诪爪讛 诇讗 砖讬讬讱 砖谞讬 讛讟注诪讬诐 讜诇讻谉 讗讬谉 谞讗讻诇 注诇 讛砖讜讘注 讜注讬状诇 讚讗讬谞讛讜 谞诪讬 住讘专讬 讚讻诇 讛拽讚砖讬诐 谞讗讻诇讬诐 注诇 讛砖讜讘注 讜讛讗 讚爪专讬讻讬谉 诇讟注诪讗 讚砖讘讬专转 注爪诐 诪砖讜诐 讚讞讙讬讙讛 讙"讻 拽讚砖讬诐 讜讗状讻 诪讗讬 讞讝讬转 讚驻住讞 谞讗讻诇 注诇 讛砖讜讘注 讚讬诇诪讗 讞讙讬讙讛 诇讝讛 爪专讬讻讬谉 诇讟注诪讗 讚砖讘讬专转 注爪诐 讻讚讬 讚驻住讞 谞讗讻诇 讗讞专 讞讙讬讙讛 讗讘诇 讗讬 讛讜讬 讙诐 讘讞讙讬讙讛 砖讘讬专转 注爪诐 讛讚专讗 拽讜砖讬讗 诇讚讜讻转讬讛 诇诪讛 驻住讞 讗讞专 讞讙讬讙讛 讜诇讗 讞讙讬讙讛 讗讞专 驻住讞 诇讝讛 讛讜爪专讻讜 诇讜诪专 讚讞讙讬讙讛 诇讗 砖讬讬讱 讘讛 砖讘讬专转 注爪诐. 讜诇驻状讝 诪讛 砖讛拽砖壮 诪诪谞讞讜转 讜转讬专爪讜 讻讚讬 砖诇讗 讬爪讗 诪砖诇讞谉 专讘讜 专注讘 讛砖转讗 讗住讬拽讜 诇转讬专讜爪诐 讚讘转讞诇讛 讛讬讛 住讜讘专讬诐 讚讛讟注诐 讘驻住讞 专拽 诪砖讜诐 砖讘讬专转 注爪诐 讜讛拽砖讜 诪诪谞讞讜转 讜转讬专爪讜 讻讚讬 砖诇讗 讬爪讗 诪砖诇讞谉 专讘讜 专注讘 讜讝讛 讛讟注诐 砖讬讬讱 谞诪讬 讙讘讬 驻住讞 讗讘诇 诇讗 讙讘讬 诪爪讛 讜讛讚专 诪驻专砖讬 讚讟注诐 讚砖讘讬专转 注爪诐 讙讘讬 驻住讞 爪专讬讱 诪砖讜诐 讞讙讬讙讛 讚诇讗 砖讬讬讱 讘讬讛 砖讘讬专讜转 注爪诐. 讜注讬讬谉 讘讞拽专讬 诇讘 讚祝 拽爪状讘:


讘讗状讚 讜讞讙讬讙讛 讛讘讗讛 注诐 讛驻住讞 讗注状讙 讚讗讬讻讗 诇诪状讚 讻讜' 讛讻诇 转诪讛讬壮 注诇 讛转讜住驻讜转 讚诪讗谉 讚住讘专 讬砖 讘讞讙讬讙讛 诪砖讜诐 砖讘讬专转 注爪诐 讛讜讗 讘谉 转讬诪讗 诇注讬诇 讚祝 注壮 讜讛讜讗 住讘专 讚讞讙讬讙讛 讘讗讛 讘谉 砖谞转讜 讻诪讜 驻住讞. 讜讗驻砖专 诇讜诪专 讚讛转讜壮 诇讗 讻转讘讜 讻谉 讗诇讗 诇砖讬讟转 专砖讬壮 诇注讬诇 讜诇专砖讘状讗 讘讚祝 谞状讟 讚讗驻讬诇讜 讗诐 谞讗诪专 讚讞讙讬讙转 讬状讚 讚讗讜专讬讬转讗 诇讗 讚讞讬 砖讘转 诪讻讞 诪讬注讜讟讗 讜讗驻砖专 讚讛状讛 讟讜诪讗讛 诪讟注诪讗 砖讻转讘讜 讛转讜住壮 诇注讬诇 讗讘诇 讘谉 砖转讬 砖谞讬诐 讘讗讛 讻诪讜 砖讘讗讛 诪谉 讛讘拽专 诪讜讝讘讞转 驻住讞 讗讘诇 诇注谞讬谉 砖讗专 讚讘专讬诐 讚诇讬转 诇谉 诪讬注讜讟讗 讬状诇 讻讬讜谉 讚诪谉 讛转讜专讛 讛讬讗 讗讬转拽砖 诇驻住讞 诪讚讗讬爪讟专讬讱 诪讬注讜讟讗 诇砖讘转 砖"诪 讚诇讻诇 砖讗专 讚讘专讬诐 讛诐 讻谞状诇 驻砖讜讟 讘讻讜讜谞转诐 讜注讬讬谉 诪状砖 讘讚祝 注壮. 讜注讬讬谉 砖诪谉 讛诪讜专 讞讗状讞 住讬诪谉 讗壮 砖讛讗专讬讱 讘讝讛. 诪拽讜诐 砖诪讜讗诇 砖注专 讛转讬专讜爪讬诐 诪拽专讗讬 拽讚砖 讚祝 爪状讞 讜讚祝 拽注状讝 注状讘. 诪注讬讬谉 讙谞讬诐 讚祝 讬状讟. 讜注讬讬谉 讘住驻专 讝讘讞 驻住讞 住讬诪谉 转注状讙. 诪诇讻讬 讘拽讚砖 讚祝 讱壮 讜讚祝 诇壮.


转讜住壮 讚状讛 专讘 讗讞讬 讘专 讬注拽讘. 讬爪讞拽 讬专谞谉 住状讟 注状讗 讜注状讘.

